เรื่อง ขอความอนุเคราะห์ งานประชุมวิชาการระดับนานาชาติ Innovation Aviation & Aerospace Industry - International Conference 2020 (ครั้งที่ 1)

เรียน

ส่งที่แนบมาด้วย 1. โปสเตอร์ประชาสัมฑันธ์ 1 แผ่น

2. Sponsorship and exhibition application form

ด้วยวิทยาลัยอุตสาหกรรมการบินนานาชาติ สถาบันเทคโนโลยีพระจอมเกล้า เจ้าคุณทหารลาดกระบัง กำหนดจัดการประชุมวิชาการระดับนานาชาติ IAAI-2020 (ครั้งที่ 1 )( 1st- Innovation Aviation & Aerospace Industry - International Conference 2020) https://iaai.asia ระหว่างวันที่ 13-17 มกราคม 2563 ณ สถาบันเทคโนโลยีพระจอมเกล้า เจ้าคุณทหารลาดกระบัง วิทยาเขตชุมพร โดยมีวัตถุประสงค์เพื่อเปิดเวทีแสดงและเป็นการกระตุ้นและส่งเสริมให้คณาจารย์ในมหาวิทยาลัย ได้ตระหนักและเห็นถึงความสำคัญของงานวิจัยในการผลิตและเผยแพร่ผลงานวิชาการ/งานวิจัยของนักวิชาการ นักวิจัย คณาจารย์ นิสิต นักศึกษาทั้งในและต่างประเทศ ที่เกี่ยวข้องกับอุตสาหกรรมการบิน งานประชุมวิชาการครั้งนี้มีผู้เชี่ยวชาญ นักวิจัย และภาคอุตสาหกรรมที่เกี่ยวข้องกับอุตสาหกรรมการบินเข้าร่วม

ในการนี้วิทยาลัยฯ จึงใคร่ขอความอนุเคราะห์ในการสนับสนุนงานประชุมวิชาการระดับนานาชาติในครั้งนี้ เพื่อให้การดำเนินการบรรลุวัตถุประสงค์ที่ตั้งไว้ โดยกรอกและนำส่งแบบฟอร์ม Sponsorship and exhibition application form กลับมายังวิทยาลัยฯ หรือโดยอีเมล [info@iaai.asia](mailto:info@iaai.asia) ทั้งนี้ขอน้อมรับหากมีข้อเสนอแนะอันเป็นประโยชน์สำหรับการจัดงานประชุมวิชาการด้วยความยินดียิ่ง

จึงเรียนมาเพื่อขอความอนุเคราะห์และขอกราบขอบพระคุณเป็นอย่างสูงมา ณ โอกาสนี้

ขอแสดงความนับถือ

(ผู้ช่วยศาสตร์จารย์ ดร.เสริมศักดิ์ อยู่เย็น)

คณบดีวิทยาลัยอุตสาหกรรมการบินนานาชาติ

สถาบันเทคโนโลยีพระจอมเกล้า เจ้าคุณทหารลาดกระบัง