เรื่อง ขอเชิญร่วมเป็นคณะกรรมการ(Technical Committee)การประชุมวิชาการระดับนานาชาติ Innovation Aviation & Aerospace Industry - International Conference 2020 (ครั้งที่ 1)

เรียน

ส่งที่แนบมาด้วย 1. โปสเตอร์ประชาสัมฑันธ์ 1 แผ่น

ด้วยวิทยาลัยอุตสาหกรรมการบินนานาชาติ สถาบันเทคโนโลยีพระจอมเกล้า เจ้าคุณทหารลาดกระบัง กำหนดจัดการประชุมวิชาการระดับนานาชาติ IAAI-2020 (ครั้งที่ 1 )( 1st- Innovation Aviation & Aerospace Industry - International Conference 2020) ระหว่างวันที่ 13-17 มกราคม 2563 ณ สถาบันเทคโนโลยีพระจอมเกล้า เจ้าคุณทหารลาดกระบัง วิทยาเขตชุมพร โดยมีวัตถุประสงค์เพื่อเปิดเวทีแสดงและเป็นการกระตุ้นและส่งเสริมให้คณาจารย์ในมหาวิทยาลัย ได้ตระหนักและเห็นถึงความสำคัญของงานวิจัยในการผลิตและเผยแพร่ผลงานวิชาการ/งานวิจัยของนักวิชาการ นักวิจัย คณาจารย์ นิสิต นักศึกษาทั้งในและต่างประเทศ ที่เกี่ยวข้องกับอุตสาหกรรมการบิน ซึ่งขณะนี้ได้เปิดให้ส่งบทความได้จนถึงวันที่ 31 ตุลาคม 2562

ในฐานะที่ท่านมีความพร้อมทั้งองค์ความรู้ ประสบการณ์ และวิทยาการต่างๆ ที่จะเป็นประโยชน์ต่อการดำเนินงานประชุมวิชาการในครั้งนี้ จึงขอเรียนเชิญท่านให้เกียรติเข้าร่วมเป็น คณะกรรมการ(Technical Committee)การประชุมวิชาการระดับนานาชาติ Innovation Aviation & Aerospace Industry - International Conference 2020 (ครั้งที่ 1) เพื่อให้การประชุมดังกล่าวบรรลุวัตถุประสงค์ที่ตั้งไว้

จึงเรียนมาเพื่อโปรดพิจารณาให้เกียรติเข้าร่วมเป็น คณะกรรมการ(Technical Committee)ตามช่วงเวลาดังกล่าวข้างต้น และขอขอบคุณ มา ณ โอกาสนี้

ขอแสดงความนับถือ

(ผู้ช่วยศาสตร์จารย์ ดร.เสริมศักดิ์ อยู่เย็น)

คณบดีวิทยาลัยอุตสาหกรรมการบินนานาชาติ

สถาบันเทคโนโลยีพระจอมเกล้า เจ้าคุณทหารลาดกระบัง