เรื่อง ขอเชิญส่งบทความิชาการ หรือบทความวิจัย และเข้าร่วมการประชุมวิชาการระดับนานาชาติ Innovation Aviation & Aerospace Industry - International Conference 2020 (ครั้งที่ 1)

เรียน

ส่งที่แนบมาด้วย 1. โปสเตอร์ประชาสัมฑันธ์ 1 แผ่น

ด้วยวิทยาลัยอุตสาหกรรมการบินนานาชาติ สถาบันเทคโนโลยีพระจอมเกล้า เจ้าคุณทหารลาดกระบัง กำหนดจัดการประชุมวิชาการระดับนานาชาติ IAAI-2020 (ครั้งที่ 1 )( 1st- Innovation Aviation & Aerospace Industry - International Conference 2020) ระหว่างวันที่ 13-17 มกราคม 2563 ณ สถาบันเทคโนโลยีพระจอมเกล้า เจ้าคุณทหารลาดกระบัง วิทยาเขตชุมพร โดยมีวัตถุประสงค์เพื่อเปิดเวทีแสดงและเป็นการกระตุ้นและส่งเสริมให้คณาจารย์ในมหาวิทยาลัย นิสิต นักศึกษาทั้งในและต่างประเทศ ได้ตระหนักและเห็นถึงความสำคัญของงานวิจัยในการผลิตและเผยแพร่ผลงานวิชาการ/งานวิจัย

บทความวิชาการหรือบทความวิจัยที่ได้รับการยอมรับ(Accept) จาก Technical committee จะได้รับการตีพิมพ์ใน MDPI Sciforum ซึ่งมีการลงทะเบียนด้วย Crossref DOI และ MDPI Journal Proceedings นอกจากนี้บทความวิชาการหรือบทความวิจัยที่ดีเยี่ยมจะได้รับการคัดเลือกเพื่อตีพิมพ์ใน MDPI Special Issue ของ Aerospace, Applied Sciences หรือSustainability Journal

เนื่องด้วยความร่วมมือระหว่างวิทยาลัยฯ และหน่วยงานของท่าน ขอเรียนให้ทราบถึงสิ่งอำนวยความสะดวกที่วิทยาลัยฯ ได้จัดเตรียมไว้ดังนี้

-      Banner and sponsor's link on the official website

-      Banner on the backdrop in the conference area

-      Exhibition booth area (size: 4 sq.m.)

-      Conference registration: 2 persons (Meal coverage during the conference),

-      Accommodation: 1 room for five nights

-      Advertising in the conference proceedings black and white printed

ในการนี้วิทยาลัยฯ ขอเรียนเชิญท่าน คณาจารย์ นักวิจัย นิสิต นักศึกษา ในหน่วยงานของท่านเข้าร่วมส่งบทความวิชาการ หรือบทความวิจัย สามารถลงทะเบียนได้ที่ <https://iaai.asia/> กำหนดส่งบทความวิชาการ หรือบทความวิจัย **ได้ตั้งแต่บัดนี้จนถึงวันที่ 31 ตุลาคม 2562** สอบถามรายละเอียดเพิ่มเติมได้ที่ info@iaai.asia

จึงเรียนมาเพื่อโปรดพิจารณาให้ความอนุเคราะห์ประชาสัมพันธ์ให้บุคคลากรในหน่วยงานของท่านทราบโดยทั่วกัน และขอขอบคุณอย่างสูงในความกรุณาของท่านมา ณ โอกาสนี้

ขอแสดงความนับถือ

(ผู้ช่วยศาสตร์จารย์ ดร.เสริมศักดิ์ อยู่เย็น)

คณบดีวิทยาลัยอุตสาหกรรมการบินนานาชาติ

สถาบันเทคโนโลยีพระจอมเกล้า เจ้าคุณทหารลาดกระบัง